امریکا قوشمه ایالتلری تشقی ایشلر وزیری مایک پمپیئو، مملکتی نینگ سوریه دن چیقیش قراری نینگ دولت باشلیغی دونالد ترامپ بیلن بیر قطار یوقاری مرتبه لی اداره چیلر اورته سیده مصلحت نتیجه سیده آلینگن لیگینی بیلدیردی.
پمپیئو، امریکانینگ ف.کس نیوز کانالی گه ، ترامپ نینگ سوریه دن چیقیش قراری بیلن تیگیشلی بیانات بیردی.
قرار آچیقلنمه ی توروب اوزیگه خبر بیریلدی می؟ دیب مطرح بولگن سوالگه جواب بیرگن تشقی ایشلر وزیری مایک پمپیئو، معلومات بیریشدن کوپراغی گه صاحب ایکن لیگینی، یوقاری مرتبه لی اداره چیلر و دولت باشلیغی ترامپ اورته سیده بولیب اوتگن مصلحت جلسه لریده هم اورین آلگن لیگینی قید ایتدی.
دونالد ترامپ نینگ بیاناتلریگه تماس قیلگن مایک پمپیئو، امریکا قوشمه ایالتلری نینگ سوریه ده قالیشی نینگ یگانه سببی ترور تشکیلاتی داعشنی مغلوبیت گه اوچره تیش ایکن لیگینی و بو موفقیت نینگ آرتیدن منطقه دن چیقیب کیتیش نینگ زمانی ییتیب کیلگن لیگینی ایتدی.
مایک پمپیئو، عین دمده ترور تشکیلاتی داعش نینگ عنصرلری نینگ دنیانینگ تورلی منطقه لریده حلی هم فعالیت قیلیب تورگن لیگی گه دقت قره تدی.
"امریکا قوشمه ایالتلری ترورچیلیک که قرشی کوره شیش گه دوام ایته دی. سوریه قاله ویرسه ایریم منطقه لرده داعش گه قره ته اوروش گه دوام ایته دی. سوریه دن چیقیش قراری، بو اداره نینگ اورته شرقده گی ترورچیلیک که قرشی کوره ش توغریسیده قولگه کیریتگن موفقیت نی کمه یتیرمه یدی" دیب ایتدی.
امریکا قوشمه ایالتلری میدیاسیده ترامپ نینگ بو قرارنی اوز باشیگه آلگن لیگی ایریم اداره چیلر بیلن مصلحت قیلمه گن لیگی ادعا ایتیلگن ایدی.
امریکا میدیاسی توناون کونی امریکا قوشمه ایالتلری نینگ سوریه ده جایلشگن 2 مینگ اطرافیده عسکری نینگ همه سینی چیقریشنی ریجه له گن لیگینی ادعا ایتگن ایدی.
امریکا قوشمه ایالتلری دولت باشلیغی دونالد ترامپ تویتر آدرسی آرقه لی بیرگن بیاناتیده،
"ریاستیم دوریده سوریه ده بولیشیمیزنینگ بیرته سببی بولگن داعشنی مغلوبیت گه اوچره تدیک" دیب ایتگن ایدی.
آق اوی سوزچیسی ساره سندرس،
"داعش گه قرشی کوره ش نینگ ینگی مرحله سیگه کیرگن حالده امریکا قوشمه ایالتلری عسکرلرینی چیقریش گه باشله دی" دیب بیانات بیرگن ایدی.
امریکا میدیاسی تشقی ایشلر وزیرلیگی مسؤللریگه تیانتیریب بیرگن خبریده سوریه ده گی امریکا قوشمه ایالتلری تشقی ایشلر وزیرلیگی پرسونللری نینگ 24 ساعت، عسکری کدرلرنینگ ایسه 60 الی 100 کونده بو مملکتدن چیقیب کیتیشی کوزگه توتیلگن دیب ادعا ایتگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
